**Sexto Empírico** (ca. 160 - ca. 210), médico e filósofo grego, un dos máis importantes representantes do escepticismo e fonte da maioría dos datos referidos a esta corrente filosófica.

Biografía
---------

Ignórase a súa orixe, inda que si se sabe que residiu en Atenas, Alexandría e Roma. O seu alcume non provén das súas concepcións filosóficas mais, esencialmente, pola súa práctica médica. Este feito contrasta, curiosamente, coa orientación totalmente escéptica que adoptou na súa obra filosófica.

Obra filosófica
---------------

Os seus escritos, moi influenciados polos de Pirrón de Élide e Enesidemo, cuestionan a pretensión dogmática de alcanzar a verdade absoluta, tanto na moral coma nas ciencias.

Conservamos *Esbozos pirrónicos* e *Contra os matemáticos*, tamén chamada *Contra os profesores* (*Adversus mathematicos, hoc est, adversus eos qui profitentur disciplinas*), tradicionalmente dividida en dúas partes: *Adversus mathematicos* -tamén-, libros I-VI, e *Adversus dogmaticos*, libros VII-XI (inda que existen dúbidas sobre se son unha mesma obra ou obras diferentes ou se están completas).

*Adversus mathematicos* en formato DjVu.
En *Esbozos pirrónicos* (Πυῤῥώνειοι ὑποτύπωσεις, *Pyrrhōneioi hypotypōseis*) define escepticismo como "a facultade de opor os fenómenos e os nóumenos de todos os xeitos posibles e de aí, a causa do equilibrio das cousas e das razóns opostas (*isostenía*) chegamos primeiro á suspensión do xuízo (*epoché*) e logo á indiferenza (''ataraxia'')".

En *Contra os profesores* ataca a outros profesionais doutras ciencias: oradores, gramáticos, xeómetras, aritméticos, astrónomos e músicos. En *Contra os dogmáticos* rebate a lóxicos, físicos e moralistas. No último libro, *contra os éticos*, discute que exista unha ciencia do bo vivir ou dun sentido final para a vida humana.

Nega calquera "criterio de verdade", nega calquera certeza sobre que é o ben e que é o mal, e tamén que exista unha "arte de saber vivir" ou "saber morrer". Todo é relativo e opinable.

A importancia da súa obra reside en ser fonte de información sobre o pensamento antigo. Concretamente, *Adversus mathematicos* informa sobre a historia da astronomía, a gramática, a ciencia ou a teoloxía estoica na Antigüidade.

Máis que un autor orixinal é un erudito que recolle e analiza citas de pensadores anteriores. Non posúe un estilo brillante; incluso a aglomeración de argumentos que usa para demostrar que todos os que afirman algo en serio son uns ilusos pode resultar pesada.

Influencia posterior
--------------------

Henricus Stephanus publicou en 1526 unha tradución latina dos *Esbozos* e en 1569 Gentian Hervet publicou unha tradución da obra completa. O texto grego foi publicado por primeira vez por Petrus e Jacobus Chouet en 1621.

Os *Esbozos* influíron en autores coma Montaigne, Hume ou Hegel.

Véxase tamén
------------

### Bibliografía

* Carlos García Gual. "Contra dogmáticos y pedantes" (*El País* - *Babelia*, 2 de xuño de 2012).

|  |  |
| --- | --- |
| Control de autoridades | 
* Wd: Q236594
* WorldCat
* VIAF: 60320706
* BIBSYS: 90273604
* BLBNB: 001027142
* BNA: 000046870
* BNE: XX988899
* BNF: 11986083g
* BRE: 3545979
* BVMC: 32563
* CANTIC: a10156756
* CERL: cnp00399700
* CiNii: DA01454262
* DeutscheBio: 118764853
* EBID: ID
* Europeana: ID
* FAST: 652
* GEC: 0062386
* GND: 118764853
* ICCU: CFIV036442
* ISNI: 0000 0003 7405 571X
* LCCN: n50002828
* NDL: 00675038
* NKC: kup20010000090180
* NLA: 35651689
* NLG: 74103
* NTA: 069668019
* OL: OL4587954A
* PTBNP: 29549
* SELIBR: 393031
* SNAC: w6222z1x
* SUDOC: 027922049
* Treccani: sesto-empirico
* UNZ: EmpiricusSextus
* zbMATH: sextus-empiricus.

 |